ผจญภัยล่องป่ามหัศจรรย์

ผจญภัยล่องป่ามหัศจรรย์ (Jungle Cruise) เป็นภาพยนตร์แนวผจญภัยจินตนิมิตอเมริกันปี 2021 กำกับโดยเจาเม โกเยต-เซร์รา จากบทภาพยนตร์ที่เขียนโดยเกลนน์ ฟิคาร์รา, จอห์น รีควา และไมเคิล กรีน โดยอิงจากเครื่องเล่นในสวนสนุกชื่อดังของวอลต์ ดิสนีย์ อำนวยการสร้างโดยวอลต์ดิสนีย์พิกเชอส์ นำแสดงโดยดเวย์น จอห์นสัน, เอมิลี บลันต์, เอ็ดการ์ รามิเรซ, แจ็ก ไวต์ฮอล, เจสซี เพลมอนส์ และพอล จิอามัตติ เป็นเรื่องราวบอกเล่าประวัติศาสตร์ประยุกต์ของกัปตันเรือล่องแม่น้ำลำเล็กที่พานักวิทยาศาสตร์และน้องชายของเธอผ่านป่าเพื่อค้นหาต้นไม้แห่งชีวิต ในขณะที่ต้องแข่งกับคณะสำรวจชาวเยอรมัน และผู้พิชิตต้องคำสาป
แผนสำหรับภาพยนตร์เกี่ยวกับเครื่องเล่นจังเกิลครูซเริ่มต้นในปี 2004 แต่โครงการนี้ได้หยุดลงจนถึงปี 2011 โดยเวอร์ชันดั้งเดิมได้ล้มเหลวและจอห์นสันเข้าร่วมในปี 2015 บลันต์และนักแสดงที่เหลือเข้าร่วมในปี 2018 ในเวอร์ชันปรับปรุงใหม่พร้อมการถ่ายทำขึ้นที่ฮาวายและจอร์เจียตั้งแต่เดือนพฤษภาคมถึงกันยายนในปีนั้น ดนตรีประกอบภาพยนตร์โดยเจมส์ นิวตัน ฮาวเวิร์ด
หลังจากหนึ่งปีของขั้นตอนหลังการถ่ายทำและหนึ่งปีของความล่าช้าจากการแพร่ระบาดของโควิด 19 ในที่สุดภาพยนตร์เรื่องผจญภัยล่องป่ามหัศจรรย์ก็เข้าฉายในสหรัฐเมื่อวันที่ 30 กรกฎาคม ค.ศ. 2021 พร้อมกันในโรงภาพยนตร์และในรูปแบบดิจิทัลผ่านดิสนีย์+ พร้อมพรีเมียร์แอ็กเซส ภาพยนตร์เรื่องนี้ได้รับคำวิจารณ์ที่หลากหลายและไม่ทำกำไร (box-office bomb) โดยทำรายได้ไป 221 ล้านดอลลาร์ทั่วโลก เทียบกับงบประมาณการผลิตจำนวน 200 ล้านดอลลาร์ และสร้างรายได้ 66 ล้านดอลลาร์ใน 30 วันแรกในพรีเมียร์แอ็กเซส โดยภาคต่ออยู่ในระหว่างการพัฒนา ซึ่งจอห์นสันและบลันต์เตรียมจะกลับมารับบทบาทเดิมอีกครั้ง

**เรื่องย่อ**
เป็นเรื่องราวของ ดร.ลิลี โฮตัน (เอมิลี บลันต์) ที่ได้ว่าจ้างกัปตันแฟรงก์ วูล์ฟ (ดเวย์น จอห์นสัน) ในการเดินทางในแม่น้ำแอมะซอน เพื่อตามหาน้ำตาแห่งจันทรา ต้นไม้ในตำนานที่มีความสามารถในการรักษาโรคให้หายได้ โดยในระหว่างทางทั้งคู่ก็จะต้องเจอกับอุปสรรคต่าง ๆ ระหว่างทาง ทั้งตำนานคำสาปที่ถูกปลุกขึ้นจากการหลับไหล และคู่แข่งที่ก็ต้องการน้ำตาแห่งจันทราเพื่อชัยชนะแห่งสงครามเช่นเดียวกัน

**นักแสดง**
 ดเวย์น จอห์นสัน รับบทเป็น แฟรงก์ วูล์ฟ / ฟรานซิสโก โลเปซ เด เฮเรเดีย- เอมิลี บลันต์ รับบทเป็น ดร.ลิลี โฮตัน- เอ็ดการ์ รามิเรซ รับบทเป็น อากีร์เร่- แจ็ก ไวต์ฮอล รับบทเป็น แมคเกรเกอร์ โฮตัน- เจสซี เพลมอนส์ รับบทเป็น เจ้าชายโจอาคิม- พอล จิอามัตติ รับบทเป็น นิโล เนโมลาโต

**การตอบรับ**

**การวิจารณ์ที่สำคัญ**
ในเว็บไซต์รวบรวมบทวิจารณ์รอตเทนโทเมโทส์ บทวิจารณ์จากนักวิจารณ์ 62% จาก 345 รายอยู่ในแง่บวก โดยมีค่าคะแนนเฉลี่ยอยู่ที่ 6/10 ฉันทามติของเว็บไซต์อ่านว่า: "งานฝีมือของมันไม่ได้แข็งแกร่งเท่ากับการผจญภัยแบบคลาสสิกบางเรื่อง แต่ผจญภัยล่องป่ามหัศจรรย์ยังคงเป็นการเดินทางที่สนุกสนานและเหมาะสำหรับครอบครัว" เมทาคริติก ให้คะแนนค่าเฉลี่ยภาพยนตร์เรื่องนี้ 50 เต็ม 100 จากนักวิจารณ์ 52 คน ซึ่งสรุปผลว่า "หลายหลากหรือปานกลาง" ผู้ชมที่สำรวจโดยซีนะมาสกอร์ ให้คะแนนภาพยนตร์เรื่องนี้ในระดับเฉลี่ย "A−" ซึ่งมีค่าอยู่ในระหว่าง A+ ถึง F ในขณะที่โพสต์แทรก รายงานว่า 80% ของผู้ชมให้คะแนนเชิงบวก โดยใน 60% บอกว่าพวกเขาจะแนะนำเรื่องนี้อย่างแน่นอน

**รางวัล**

**หมายเหตุ**

**อ้างอิง**

**แหล่งข้อมูลอื่น**
 0870154- 717076
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ตลกในปี พ.ศ. 2564
หมวดหมู่:ภาพยนตร์ที่เกี่ยวข้องกับกลุ่มแอลจีบีทีในปี พ.ศ. 2564
หมวดหมู่:ภาพยนตร์ประวัติศาสตร์ประยุกต์
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ตลกผจญภัยอเมริกัน
หมวดหมู่:ภาพยนตร์ผจญภัยจินตนิมิตอเมริกัน
หมวดหมู่:ภาพยนตร์ตลกจินตนิมิตอเมริกัน
หมวดหมู่:ภาพยนตร์แอลจีบีทีอเมริกัน
หมวดหมู่:ภาพยนตร์โดยเดวิสเอนเตอร์เทนเมนต์
หมวดหมู่:ภาพยนตร์เกี่ยวกับคำสาป
หมวดหมู่:ภาพยนตร์เกี่ยวกับพี่น้อง
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่มีฉากในปี พ.ศ. 2459
หมวดหมู่:ภาพยนตร์ที่มีฉากในประเทศบราซิล
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในแอมะซอน
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์เกี่ยวกับเกย์
หมวดหมู่:ภาพยนตร์ไอแมกซ์
หมวดหมู่:ภาพยนตร์ผจญภัยในป่าทึบ
หมวดหมู่:ภาพยนตร์เกี่ยวกับการล่าสมบัติ
หมวดหมู่:ภาพยนตร์โดยวอลต์ดิสนีย์พิกเชอส์